Уладзіслаў Валовіч

Уладзіслаў Пятровіч Валовіч (? — ) — дваранін караля Уладзіслава IV, гетман польны літоўскі, ваявода віцебскі, пісар польны літоўскі, пасол соймавы.

З роду Валовічаў. Удзельнічаў у Смаленскай вайне (1632—1634), трапіў у палон, але рускі ваявода М. Б. Шэін адпусціў яго для перадачы каралю просьбы пра заключэнне міру.

У час антыфеадальнай вайны 1648—1651 на Беларусі замяніў гетмана вялікага літоўскага Яна Кішку, які захварэў, узначаліў адзін са шляхецкіх атрадаў, неаднаразова разбіты казакамі і паўстанцамі ў Мазырскім павеце. Разам з атрадам зачыніўся ў Слуцку. Выйграў некалькі баёў з сялянска-казацкімі атрадамі пад Валожынам, Рэчыцай, Бабруйскам, Чэрыкавам.

У час вайны Расіі з Рэччу Паспалітай 1654—1667 узначаліў войска ВКЛ, у 1658 перамог рускае войска каля Глыбокага. У 1659 разбіты войскам князя Хаванскага. Ваяваў таксама супраць шведаў.

 Літаратура 
 Грыцкевіч А. П. Астафі Валовіч // 

Катэгорыя:Ваяводы віцебскія
Катэгорыя:Гетманы польныя літоўскія
Катэгорыя:Пісары польныя літоўскія
Катэгорыя:Кашталяны смаленскія
Уладзіслаў
Катэгорыя:Харунжыя троцкія
Катэгорыя:Гараднічыя троцкія